న్యూఢిల్లీ: ఎమర్జెన్సీ రోజులను మరచిపోలేమని, అప్పటి పాలకులు దేశాన్ని జైలుగా మార్చేశారని 'మన్ కీ బాత్' కార్యక్రమంలో ప్రధాని మోదీ చేసిన వ్యాఖ్యలపై కాంగ్రెస్ విరుచుకుపడింది. కేంద్రంలోని ఎన్డీయే ప్రభుత్వం దేశంలో అప్రకటిత ఎమర్జెన్సీ విధించిందని ప్రత్యారోపణలు చేసింది. ఎన్డీటీవీ యజమానులైన ప్రణయ్ రాయ్, ఆయన భార్యపై బ్యాంకు అవకతవకలకు పాల్పడ్డారన్న ఆరోపణలు మోపడం, జమ్మూకశ్మీర్లో పరిస్థితి రోజురోజుకూ దిగజారిపోతుండటం వంటివి ఇందుకు ఉదాహరణలని పేర్కొంది. 'అవును, మేము ఎమర్జెన్సీని మరిచిపోలేదు. కానీ ఇప్పుడు దేశంలో అప్రకటిత ఎమర్జెన్సీ ఉంది. మీడియాపై కండబలం చూపడం, దాడులు జరపడం వంటివి ఎమర్జెన్సీనే తలపిస్తున్నాయి' అని కాంగ్రెస్ నేత టామ్ వడక్కన్ అన్నారు. దేశం లోపల, వెలుపల భద్రత ప్రమాదంలో పడినప్పటికీ ఆ అంశాలను 'మన్ కీ బాత్'లో ప్రస్తావించడంలో మోదీ విఫలమయ్యారని ఆరోపించారు. 'కశ్మీర్లో వేర్పాటువాదులుగా చెప్పుకుంటున్న వారు టెర్రరిస్టులుగా మారుతున్నారు. నకిలీ కరెన్సీ ప్రింటవుతోంది. అల్లరిమూకలు సామూహకదాడులతో కొట్టిచంపుతున్నారు. రోమియో స్క్వాడ్లు తయారవుతున్నాయి. ఇదంతా ఏమిటి?' అని వడక్కన్ ప్రశ్నించారు.
newdhilly: emergency rojulanu marachipolemani, appati paalakulu deshaanni jailugaa maarchesaarani 'man kee bath' kaaryakramamlo pradhaani modii chesina vyaakhyalapai congress viruchukupadindi. kendramloni endeeye prabhutvam desamlo aprakatita emergency vidhinchindani pratyaaropanalu chesindi. endeetivy yajamaanulaina pranay raay, aayana bhaaryapai byaanku avakatavakalaku palpaddaranna aaropanalu mopadam, jammookashmeerlo paristhiti rojurojuku digajaaripotundatam vantivi induku udaaharanalani perkondi. 'avunu, memu emargenseeni marichipoledu. cony ippudu desamlo aprakatita emergency undi. mediapai kandabalam chuupadam, daadulu jarapadam vantivi emergencyne talapistunnaayi' ani congress netha tam vadakkan annaru. desham lopala, velupala bhadrata pramaadamlo padinappatikii aa amsaalanu 'man kee bath'loo prastaavinchadamlo modii viphalamayyaarani aaropinchaaru. 'kashmeerlo verpaatuvaadulugaa cheppukuntunna vaaru terraristulugaa maarutunnaaru. nakili corrensy printavutondi. allarimookalu saamuuhakadaadulatoe kottichamputunnaaru. romio skwadlu tayaaravutunnaayi. idantaa emiti?' ani vadakkan prasninchaaru.